kardosdrur/scandi-wiki huggingface dataset:
Lektion 1 (album)

Lektion #1 er det første studiealbum fra det københavnske DJ-kollektiv Den Sorte Skole. Pladen udkom i 2006, og består af 74 plader der er parret ved hjælp af 4 decks og 3 mixere på 57 minutter. Dette har været med til at skabe opmærksomhed om DJ-kollektivet og Lektion #1 er i flere trykte medier og på diverse Hip Hop fora blevet fremhævet som den bedste danske hiphopudgivelse i 2006.

Trackliste 

01.
Billie Holiday – Strange Fruit

02.
Blockhead – Insomniac Olympics
Visionaries – Audible Angels (Acapella)
RJD2 – De l’alouette (Acapella)
Jurassic 5 – Quality Control (Acapella)

03.
NBTB / Ashtiani & Baltzer – Soundstepping
Pharcyde – Passin’ Me By (Acapella)

04.
DJ Format – Little Bit of Soul
Janis Joplin – Mercedes Benz (Acapella)
Nostalgia 77 – Seven Nation Army (Acapella)

05.
Bjørn Svin – Mer' Strøm
Malk de Koijn – Å Åå Mæio (Acapella)
Company Flow 89' – Detrimental

06.
Analogik – Special Vacation
Wutang Clan – Tearz
Blackmoon – How Many Emcee’s (Acapella)
Promoe – Positive & Negative

07.
Promoe – Positive & Negative (Instrumental)
Mos Def – Ms Fat Booty (Acapella)
Melk – Rookies on Tracks
Common – Carhorn (Acapella)

08.
Hip Hop on the Moon – Gladiators on the Fader
Reflection – Eternal Good Mourning (Acapella)
The Gladiators – Hearsay & The Gladiators – Looks is Deceiving

09.
Jeru The Damaja – Me or the Papes (Remix) Instrumental
Neil Young – Heart of Gold
Blue Foundation – As I Moved On

10.
RZA – Ghost Dog Theme
Duke Ellington – It’s Freedom

11.
Ayatollah vs Lacrate – The Milkcrate Anthem
DJ Embee – Stay Up Late
Masta Ace – The INC Ride (Acapella)
RJD2 – Here’s What's Left

12.
J-Walk – Soul Vibration
Genius/GZA – Liquid Swords
Bonobo – Sugar Rhyme
Bob Dylan – North Country Blues
Sukia – The Dream Machine (Remix)
Reflection – Eternal Good Mourning(Acapella)
Blendcrafters – Melody (Remix)(Acapella)

13.
Melanie – People in the Front Row
Nirvana – Unplugged Applause
Peanut Butter Wolf – Apple Juice Break

14.
Aristocats – Hvem vil ikke gerne være kat

15.
Mau Maus – Blak iz Blak (Instrumental)
JayDee – Fuck the Police (Intro)(Instrumental)
Roots Manuva – Join the Dots (Instrumental)
Roots Manuva – Witness Dub
Cornstick ft. Pharfar – Puff Puff Pass (Acapella)
Bikstok Røgsystem – Penge på Græs (Acapella)

16.
NBTB/Tue Track – Track's Having a Baby
Gang Starr – Dwyck (Acapella)
Roots Manuva – Witness Dub

17.
Rakim – Guess Who's Back (Acapella)
Rakim – Guess Who's Back (Instrumental)
KRS-One – Step Into a World
Group Home – Livin’ Proof
Mobb Deep – Shook Ones pt. II (Acapella)

18.
Track 72 – Rockin’
Gorillaz – Dirty Harry (Acapella)
DJ Shadow – Live Napalm Brain/Scatter Brain

19.
Africa Bambataa – Looking for a Perfect Beat

Album fra 2006
Fuzhou (Jiangxi)

Fuzhou 抚州市; pinyin: Fǔzhōu Shì) er et bypræfektur i provinsen Jiangxi i  Kina. Byen var tidligere kendt under navnet Linchuan.

Fuzhou ligger syd for provinshovedstaden Nanchang. Bypræfekturet har et areal på 18.817 kvadratkilometer og med et innbyggertall på 3,9 millioner (2007). 

Fra det gamle Linchuan kom vigtige personligheder som Wang Anshi, en reformvenlig statsmand under Song-dynastiet, Zeng Gong, en vigtig videnskabsmand og historiker, og Tang Xianzu, en berømt dramatiker fra Ming-dynastiet. 

Største erhverv i regionen er  i levnedsmiddel-, tekstil- og bilindustrierne.

Administrative enheder 
Fuzhou består af et bydistrikt og ti amter.

Bydistriktet Linchuan (临川区） 
Amtet Nancheng (南城县)
Amtet Nanfeng (南丰县) 
Amtet Lichuan (黎川县) 
Amtet Chongren (崇仁县) 
Amtet Le'an (乐安县) 
Amtet Yihuang (宜黄县) 
Amtet Jinxi (金溪县) 
Amtet Zixi (资溪县) 
Amtet Guangchang (广昌县)
Amtet Dongxiang (东乡县)

Eksterne henvisninger
 Officiel netside 

Bypræfekturer i Jiangxi
Coatzacoalcos

Coatzacoalcos er en by i Mexico, beliggende i delstaten Veracruz-Llave. Der bor 239.000 indbyggere i byen og 326.000 når forstæderne medregnes (2005). Skuespillerinden Salma Hayek kommer fra denne by.

Byer i Mexico
Etableret i 1522
Niels Benzon

Niels Benzon er navnet på flere personer:

 Niels Benzon (læge) (1609-1674) – dansk læge
 Niels Benzon (generalprokurør) (1644-1708) – dansk generalprokurør
 Niels Benzon (bogsamler) (1684-1709) – dansk bogsamler
First Arsch

First Arsch var et Schwerin-baseret punkrock-band dannet i 1986 af Till Lindemann, sanger for det tyske band Rammstein. Han spillede trommer. De øvrige medlemmer var Jörg E. Mielke, Paul H. Landers og Richard Zven Kruspe, de to sidstnævnte er nu medlemmer af Rammstein, sammen med Till Lindemann.

First Arsch var også kendt under navnet First art. Dette har de sandsynligvis gjort for at distrahere myndigheder, ved at lade dem tro, at det var en kunst-gruppe, da DDR var under Kommunistisk diktatur.

Medlemmer 
 Jörg E. Mielke – Bas Guitar, sang
 Till Lindemann – Trommer, sang
 Richard Z. Kruspe – Lead Guitar, sang
 Paul Landers – Rytmeguitar, sang
 Volker Voigt
 Tom Knopf

Diskografi 
 Saddle Up
Dette album indeholdt følgende sange:

 Train
 Priest in love
 SKA(T)
 In the name of love
 Crowded house
 Preagnant
 AHA-ha
 Superstition
 Saddle Up
 O-cult
 Moder Blues
 Come together
 Hip Hop Flop
 Chicken steps
 Big Dong (für Saskia S.)

Musikgrupper fra Tyskland
Etableret i 1986
Ganzhou

Ganzhou (kinesisk skrift: 赣州; pinyin: Gànzhōu) er en kinesisk by på præfekturniveau i provinsen Jiangxi i det centrale Kina. Arealet er på 39.379,64 km² og befolkningen var i 2007 på ca. 8.770.000 indbyggere.

Historie 
Keiser Gaozu fra Han-dynastiet oprettede i 201 e.Kr. et amt i dette område. På denne tid var det minimalt med han-kinesere der, og de holdt for det meste til på floden Gan (flod)s sletteland. Denne sydlige biflod til Yangzifloden (via Poyangsøen) dannede den vigtigste kommunikationsforbindelse mellem det centrale Kina og de sydlige områder, og langs denne flod kunne man dyrke ris. 

Under Sui-dynastiet blev amtet opgraderet til præfektur, og det havde da navnet Qianzhou (虔州). Under Song-dynastiet tog tilflytningen af han-kinesere fra nord fart, og de lokale stammer blev drevet op i bjerglandet. Særlig efter at Det nordlige Song-dynastis hovedstad Kaifeng faldt, øgede den han-kinesiske tilflytning dramatisk. Navnet blev officielt ændret til Ganzhou under Det sydlige Song.
I slutningen af 1800-tallet blev Ganzhou, det vil si flodbyen ved det navn, åbnet som en af de mindre traktathavne for udenlandske selskaber. 

Mellem 1929 og 1934 var Ganzhou en del af Jiangxi-sovjetrepublikken, en af baserne for Det kinesiske kommunistparti. Her lå kommunisternes hovedstad Ruijin, som gentagne gange blev forsøgt omringet af Kuomintang.

Administrative enheder 

Ganzhou består af et bydistrikt, 15 amter og to byamter:
 Bydistriktet Zhanggong (章贡区), 479 km², ca. 500.000 indbyggere;
 Amtet Gan (赣县), 2.993 km², ca. 550.000 indbyggere;
 Amtet Xinfeng (信丰县), 2.878 km², ca. 660.000 indbyggere;
 Amtet Dayu (大余县), 1.368 km², ca. 280.000 indbyggere;
 Amtet Shangyou (上犹县), 1.544 km², ca. 280.000 indbyggere;
 Amtet Chongyi (崇义县), 2.197 km², ca. 200.000 indbyggere;
 Amtet Anyuan (安远县), 2.375 km², ca. 340.000 indbyggere;
 Amtet Longnan (龙南县), 1.641 km², ca. 300.000 indbyggere;
 Amtet Dingnan (定南县), 1.316 km², ca. 200.000 indbyggere;
 Amtet Quannan (全南县), 1.521 km², ca. 180.000 indbyggere;
 Amtet Ningdu (宁都县), 4.053 km², ca. 710.000 indbyggere;
 Amtet Yudu (于都县), 2.893 km², ca. 880.000 indbyggere;
 Amtet Xingguo (兴国县), 3.214 km², ca. 710.000 indbyggere;
 Amtet Huichang (会昌县), 2.722 km², ca. 430.000 indbyggere;
 Amtet Xunwu (寻乌县), 2.311 km², ca. 290.000 indbyggere;
 Amtet Shicheng (石城县), 1.582 km², ca. 300.000 indbyggere;
 Byamtet Ruijin (瑞金市), 2.448 km², ca. 590.000 indbyggere;
 Byamtet Nankang (南康市), 1.845 km², ca. 780.000 indbyggere.

Trafik 
Kinas rigsvej 105 løber gennem Ganzhou. Den begynder i Beijing, løber mod syd og ender ved kysten i Zhuhai i provinsen Guangdong. Den passerer større byer som Tianjin, Dezhou, Jining, Shangqiu, Jiujiang, Nanchang og Guangzhou.

Kinas rigsvej323 løber gennem området. Den begynder i Ruijin i Jiangxi og fører gennem Guangdong og Guangxi og ender i Lincang i Yunnan, på grænsen til Burma.

Eksterne henvisninger 

Bypræfekturer i Jiangxi
Peder Benzon (1652-1701)

Peder Benzon (29. september 1652 i Aalborg – 25. juni 1701 på Havnø) var en dansk godsejer, far til bogsamleren Niels Benzon.

Han var søn af lægen Niels Benzon og broder til generalprokurør Niels Benzon (d. 1708), sammen med hvem han først gik i Aalborg Skole og senere i Herlufsholms, hvorfra han 1664 blev student. Han lagde sig efter det juridiske studium, som han også dyrkede på en udenlandsrejse. Ved sin hjemkomst blev han assessor i Kommercekollegiet og 1686 kancelliråd; 1679 optoges han i adelsstanden. Benzon var en meget rig mand og ejede i Jylland herregårdene Ågård, Aggersborggård, Korsøgård samt Havnø, hvor han døde «meget hasteligen» 25. juni 1701.

Benzon var to gange gift, 1. (1679) med Drude Foss (1658-1684), datter af biskop Matthias Foss, og 2. (1688) med Margrethe Rantzau, d. 1699, 33 år gammel, datter af oberst Frants Rantzau til Estvadgård.

Kilder 
 G.L. Wad, "Benzon, Peder", i: C.F. Bricka (red.), Dansk Biografisk Lexikon, København: Gyldendal 1887-1905.
 Leth og Wad, Dimitterede fra Herlufsholm I, 61. II, 171.

Godsejere fra Danmark
Jurister fra Danmark
Embedsmænd fra Danmark
Danskere i 1600-tallet
Personer fra Aalborg
Peder 1
Personer i Dansk Biografisk Leksikon
Personer fra Mariagerfjord Kommune
Peter Ulrich Frederik Benzon

Peter Ulrich Frederik Benzon (1760 – 21. januar 1840) var en dansk amtmand.

Han var en søn af oberstløjtnant Christian Benzon (d. 1801), blev 1777 kammerjunker, 1778 hofjunker, 1779 Exam. Juris, fik 1781, altså kun 21 år gammel, ikke alene kammerherrenøglen, men også ifølge en kabinetsordre bestalling som amtmand over Stavanger Amt, uagtet Rentekammeret gjorde opmærksom på, at bl.a. en så dygtig mand som kammeradvokat Christian Colbjørnsen var ansøger til embedet; men allerede 1785 søgte og fik han af hensyn til sin "Hustrus svagelige Helbred, der ikke kunde taale Stavanger Amts strænge Luft", sin afsked med 300 Rdl. årligt i ventepenge, "indtil hans Vilkaar maatte forbedre sig", – et talende vidnesbyrd om, hvad hofgunst i hine tider kunne udrette. 1801 overtog han Det tirsbækske Fideikommis, som han senere mageskiftede med Christiansdal, og døde 21. januar 1840.

Han blev 4. september 1781 gift med Juliane Wilhelmine Wedel-Jarlsberg (14. maj 1753 – 25. juli 1802), en datter af grev Frederik Christian Otto Wedel-Jarlsberg og Sophie f. Huitfeldt. Efter hendes død ægtede han 19. oktober 1805 Frederica Edel Benedicta Brüggemann (25. marts 1777 – 24. december 1846), en datter af oberst Nicolai Brüggemann og Vibeke Marie f. Pentz.

Kilder 
 Georg Kringelbach, "Benzon, Peter Ulrich Frederik", i: C.F. Bricka (red.), Dansk Biografisk Lexikon, København: Gyldendal 1887-1905.

Amtmænd fra Norge
Godsejere fra Danmark
Jurister fra Danmark
Danskere i 1700-tallet
Danskere i 1800-tallet
Peter Ulrich Frederik
Personer i Dansk Biografisk Leksikon
Kammerherrer fra Danmark
Christian Benzon

Christian Benzon (12. juli 1718 – 9. maj 1801) var en dansk officer og godsejer.

Benzon, der var en søn af konferensråd Peder Benzon til Aggersvold, Gjeddesdal m. m. og Sophie f. Wissing, fødtes 12. juli 1718. Han gik den militære vej og var, da han 1757 fik majors karakter, ritmester ved Slesvigske Kavaleriregiment; 1759 blev han sekondmajor og 1761 oberstløjtnant; 1768 fik han kammerherrenøglen og 1777 det hvide bånd. Benzon, der ved salget af det fynske ryttergods 1765 havde købt Christiansdal (nu Dalum Kloster) ved Odense, arvede efter sin farbroder, gehejmeråd Jacob Benzon, 1775 herregårdene Rugård i Jylland og Cathrinebjerg på Sjælland som et stamhus samt 80000 Rdl. til køb af endnu et stamhus; denne forpligtelse indløste han ved 1779 at købe Tirsbæk ved Vejle, som han fik oprettet til stamhus; han flyttede nu her til og overførte 1787 med kgl. tilladelse stamhusbåndet fra Rugård og Cathrinebjerg til Christiansdal og afhændede snart efter begge gårdene; men heller ikke Tirsbæk beholdt han længe, idet han allerede 1792 erhvervede bevilling til at måtte udstykke og bortsælge det mod at oprette et pengefideikommis; han benyttede sig i fuldeste mål af tilladelsen, og 1797 solgte han selve gården og resten af godset til sin søn, Peter Ulrich Frederik Benzon.

7. april 1758 havde han ægtet Albertine Christine Heinen (11. oktober 1736 – 15. februar 1805, datter af major Ulrik Frederik Heinen til Ulriksholm.

Kilder 
 G.L. Wad, "Benzon, Christian", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Herregaarde I: Tirsbæk. V: Rugaard. XV: Christiansdal.

Godsejere fra Danmark
Kavaleriofficerer fra Danmark
Danskere i 1700-tallet
Christian
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Heri Ziska

Heri Ziska (født 12. oktober 1967) er en færøsks atlet. Han er i dag ansat på Geoscience-afdelingen i Jarðfeingi (Færøernes Geologiske Institut), har en Cand.scient.-eksamen i marinegeologi fra Aarhus Universitet (1988—1994) og en Master scient i Management fra Robert Gordon University i Aberdeen, Skotland (2002—2005). 

Ziska var medlem af Strálan (1989-1991), Bragdið (1991-2008) og Hvirlan (2008-) på Færøerne, Aarhus 1900 i Danmark og Belgrave Harriers i Skotland. Han vandt en sølvmedalje på DM i diskoskast 1999. Han vandt Island Games i diskoskast 1999 og 2003 og har den færøske rekord i diskoskast, hammerkast, vægtkast og kastefemkamp. I 2013 deltog han i Island Games på Bermuda, han fik broze i diskoskast, da han kastede 39,77 meter. Bronzemedaljen var hans 14. medalje ved Island Games.

Danske mesterskaber 
  1999  Diskoskast 46,62

Færøske rekorder 
 Diskoskast: 48,50 Aarhus 28. maj 1994
 Hammerkast: 48,92 Visby, Gotland, Sverige 27. juni 1999
 Vægtkast: 16.00
 Kastefemkamp: 3275 point

Referencer

Eksterne links 
 DAF i tal – Heri Ziska

Diskoskastere fra Danmark
Atleter fra Færøerne
Atleter fra Aarhus 1900
Geologer fra Færøerne
Hans Benzon (kommerceråd)

Hans Benzon (4. oktober 1657 i Randers – 12. marts 1715 i København) var en dansk godsejer.

Uddannelse 
Benzon var søn af provst, magister Søren Hansen Benzon i Randers og Elisabeth Aand. Han blev undervist privat i Randers, blev 1671-73 oplært i Hamborg i regning og skrivning, »opvartede« derefter sin farbroder, borgmester Mads Hansen Benzon i dennes »Affærer«, kom 1674 i huset hos Peder Hansen på Holbækgård, der var gift med hans søskendebarn Karen Assildsdatter Aand; og blev 1681 konduktør ved landmålingen i Danmark. Som ungt menneske fik han ansættelse i Rentekammeret, blev 1683 renteskriver og 1698 kommerceråd og assessor i Kommercekollegiet. Samme år tog han afsked fra statstjenesten og levede derefter på sine forskellige erhvervede gårde og i København, hvor han ejede to store huse i Store Kongensgade og ved Holmens Kanal.

Godssamler 
Formue har han formentlig haft efter sine forældre, og den forøgedes, da han 2. december 1690 ægtede Elisabeth Lasson (22. august 1671 på Rødslet – 17. april 1714 i København), datter af krigs- og landkommissær Thøger Lasson til Rødslet og Vester Ladegård, hvilken sidste gård Benzon fik 1692; desuden tilkøbte Benzon sig Sohngårdsholm i Jylland. På Sjælland købte han 1702 af Christian Gyldenløve for 32.000 Rdl. Juellund, hvis betydelige gods han yderligere forøgede, og som han forskønnede ved store haveanlæg. 1705 købte han Klarupgård, og han ejede også Kjellerup og Buderupholm.

Sin formue anslog han selv nogle år senere til 1300 tdr. hartkorn og 20.000 Rdl. Han døde 12. marts 1715 "efter mange udstandne Møjsommeligheder og Gjenvordigheder", hvilke han dog, ifølge indskriften på hans sarkofag i Vor Frelsers Kirke på Christianshavn, fordrev med arbejdsomhed og byggeforetagender. Ved sit testamente betænkte han forskellige kirker, især Garnisons Kirke i København.

Han og hustruen blev stedt til hvile i hvælvingen under Vor Frelsers Kirkes kor og havde tillige "udi mange got Folks presence" gjort det løfte, at ville skænke kirken en altertavle af 4.000 Rdlr.s værdi på betingelse af, at hvælvingen med hans og hans hustrus marmorkister skulle være urørt til evig tid. Han efterlod sine børn en formue af 97.319 Rdlr. og skænkede til fornævnte kirke en endnu bevaret stor, stærkt forgyldt sølvkande, der bærer følgende indskrift: "Denne Kande, som i 3. Leed har været hos de Benzoner, er af Commerce Raad Hans Benzon d. 17 April 1714, da hans Salig Frue Elisabeth Lasson døde, foræret til den Herre Zebaoths Alter, under Guds Straf om den forvendes til anden Brug."

Kilder 
 G.L. Wad, "Benzon, Hans", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Herregaarde VII: Juellund. Marmora Danica I, 121.
 Danmarks Adels Aarbog 1937.

Godsejere fra Danmark
Danskere i 1600-tallet
Danskere i 1700-tallet
Embedsmænd fra Danmark
Filantroper fra Danmark
Hans 02
Personer i Dansk Biografisk Leksikon
Personer fra Randers
Kommerceråder fra Danmark
Niels Benzon (bogsamler)

Niels Benzon (14. september 1684 i Aalborg – 30. december 1709) var en dansk bogsamler.

Niels Benzon til Havnø var født i Aalborg 14. september 1684, faderen kancelliråd Peder Benzon til Havnø (d. 1701). 1701-03 studerede han ved Det ridderlige Akademi i København, 1704 rejste han udenlands, over Hamborg og Amsterdam til Leiden, der fra til Paris, i foråret 1705 kom han hjem. 19. januar 1706 udnævnt til kancelliråd. Han var af svagelig helbred og døde allerede 30. december 1709. 22. juli 1705 ægtede han Adelheid Magdalena von Schwanewedel.

Benzon havde æstetiske og litterære interesser, han havde anlagt en sjælden samling af nyere latinske digteres poetiske skrifter, over hvilken han i Leiden lod trykke en fortegnelse med titel: Bibliotheca poetica nobilis cujusdam Dani (1704); denne bog vakte så megen interesse, at den var udsolgt året efter. Benzons bøger solgtes ved auktion i hans ven Frederik Rostgaards hus 1711, samlingen af digternes værker udgjorde da 1238 bind.

Kilder 
 Chr. Bruun, "Benzon, Niels", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift, 2. række, I, 277 ff.

Godsejere fra Danmark
Danskere i 1700-tallet
Personer fra Aalborg
Bogsamlere fra Danmark
Niels 2
Personer i Dansk Biografisk Leksikon
Antikörper

Antikörper er det andet album fra det tyske NDH-band Eisbrecher, hvorfra der blev udgivet to singler Leider og Vergissmeinnicht. Albummet udkom i oktober 2006 og fik en 85. plads på den tyske album-hitliste.

Sange på Albummet 

 Der Anfang (Begyndelsen)
 Adrenalin (Adrenalin)
 Leider (Desværre)
 Antikörper (Antistof)
 Entlassen (Afvis)
 Ohne Dich (Uden Dig)
 Phosphor (Fosfor)
 Kein Mitleid (Ingen medlidenhed)
 Kinder Der Nacht (Børn af Natten)
 Vergissmeinnicht (Glem-mig-ikke)
 Freisturz (Freisturz)
 Wie Tief (Hvordan Low)
 Das Ende (Afslutningen)

Referencer 

Album fra 2006
Musik fra Tyskland
Kennet Andersson

Bernt Kennet Andersson (født 6. oktober 1967 i Eskilstuna, Sverige) er en tidligere svensk fodboldspiller, der spillede som angriber hos adskillige europæiske klubber, samt for Sveriges landshold. Af hans klubber kan blandt andet nævnes IFK Göteborg i hjemlandet, Lille OSC i Frankrig samt tyrkiske Fenerbahçe.

Landshold 
Andersson spillede over en periode på elleve år, mellem 1990 og 2000, 83 kampe for Sveriges landshold, hvori han scorede 31 mål. Han deltog blandt andet ved VM i 1994, hvor svenskerne vandt bronze, og scorede det ene mål i kvartfinalesejren over Rumænien. Han deltog desuden ved EM i 1992 og EM i 2000.

Eksterne henvisninger 
 Footballdatabase.eu spillerinfo

Fodboldspillere fra Sverige
Fodboldspillere fra IFK Göteborg
Fodboldspillere fra KV Mechelen
Fodboldspillere fra IFK Norrköping
Fodboldspillere fra Lille OSC
Fodboldspillere fra SM Caen
Fodboldspillere fra AS Bari
Fodboldspillere fra Bologna FC
Fodboldspillere fra SS Lazio
Fodboldspillere fra Fenerbahçe SK
Personer fra Eskilstuna
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Deltagere ved det europæiske mesterskab i fodbold 2000
Peder Benzon

Peder Benzon er navnet på flere personer:

 Peder Benzon (1652-1701) (1652-1701) – dansk godsejer
 Peder Benzon, til Vaar og Gjeddesdal (1684-1735) – dansk godsejer og højesteretsdommer
 Peder Benzon (1684-1735) (1684-1735) – dansk godsejer og højesteretsdommer
 Peder Eggert Benzon (1788-1848) – dansk apoteker og botaniker

Se også 
 Peder Benzon Mylius
Joachim Björklund

Joachim Björklund (født 15. marts 1971 i Växjö, Sverige) er en tidligere svensk fodboldspiller, der spillede som midterforsvarer hos adskillige europæiske klubber, samt for Sveriges landshold. Af hans klubber kan blandt andet nævnes IFK Göteborg i hjemlandet, Rangers F.C. i Skotland, spanske Valencia CF samt engelske Sunderland A.F.C. I sin tid i Valencia var han med til at nå to Champions League-finaler, der dog begge blev tabt.

Landshold 
Björklund spillede over en periode på ni år, mellem 1992 og 2000, 79 kampe for Sveriges landshold. Han deltog blandt andet ved VM i 1994, hvor svenskerne vandt bronze, samt ved EM i 1992 og EM i 2000.

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra Sverige
Fodboldspillere fra Östers IF
Fodboldspillere fra IFK Göteborg
Fodboldspillere fra Rangers F.C.
Fodboldspillere fra Valencia CF
Fodboldspillere fra SSC Venezia
Fodboldspillere fra Sunderland A.F.C.
Fodboldspillere fra Wolverhampton Wanderers F.C.
Personer fra Växjö
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Deltagere ved det europæiske mesterskab i fodbold 2000
Peder Benzon (1684-1735)

Peder Benzon (1684 – 1735) var en dansk godsejer og assessor (dommer) i Højesteret.

Peder Benzon var søn af generalprokurør Niels Benzon og bror til Lars og Jacob Benzon. Han ejede Aggersvold, Risbyholm, Dønnerup, Gislingegård, Gjeddesdal, Hagestedgård og Alslevgård.

Peder Benzon var far til Christian Benzon (12. juli 1718 – 9. maj 1801), godsejer til bl.a. Christiansdal (nu Dalum Kloster)

Højesteretsdommere fra Danmark
Godsejere fra Danmark
Danskere i 1700-tallet
Peder 2
Daniel Gottvald Reimer Bentley

Daniel Gottvald Reimer Bentley (13. december 1786 i København – 13. juni 1869 i København) var en dansk borgmester, først i Køge og siden i København.

Han var en søn af fabrikant Richard Bentley og Maria f. Reimer, blev privat dimitteret 1802, juridisk kandidat 1805, underkancellist i Kancelliet 1806, kancellisekretær 1808, kancellist 1811, kontorchef og departementssekretær for de norske sager 1812, kancelliråd 1813, på grund af Norges afståelse entlediget 1814 med sin fulde gage i ventepenge, blev 1815 borgmester, byfoged, by- og rådstueskriver i Køge, herredsfoged og skriver i Bjæverskov Herred samt birkedommer og skriver i Gammel Køgegårds Birk, dog med forbehold af sin anciennitet i Kancelliet, 1821 borgmester i København og modtog kort efter en tilkendegivelse af kongens "allerhøjeste Tilfredshed med hans Embedsførelse" i det tidligere embede. Fra nationalliberal side (Fædrelandet) klagedes
der i slutningen af hans borgmestertid over, at han modsatte sig "enhver Reform, den være nok saa uskyldig".

1822 blev han justitsråd, 1826 etatsråd, 1849 konferensråd, 1856 i anledning af sit 50-årige embedsjubilæum Kommandør af Dannebrog og afgik som borgmester efter indførelsen af den nye kommunalforfatning for København 1857. 1836 var han blevet Dannebrogsmand. Han er portrætteret i en tegning af J.V. Gertner på Frederiksborgmuseet (1844).

Han var gift med Cecilie Catharine Lehmann (4. juni 1798 – 23. januar 1882), en datter af kaptajn Johan Frederik Lehmann og Ellen Margrethe f. Nyegaard.

Kilder 
 Georg Kringelbach, "Bentley, Daniel Gottvald Reimer", i: C.F. Bricka (red.), Dansk Biografisk Lexikon, København: Gyldendal 1887-1905.

Borgmestre i København
Borgmestre i Køge
Jurister fra Danmark
Personer fra København
Danskere i 1800-tallet
Ikke-folkevalgte borgmestre fra Danmark (før 1919)
Kommandører af 1. grad af Dannebrog
Personer i Dansk Biografisk Leksikon
Kontorchefer fra Danmark
Konferensråder fra Danmark
Byfogeder fra Danmark
Herredsfogeder fra Danmark